**Իսկական սեր** (*իսպ.՝ Amor Verdadero*), ամերիկացի դերասան Ջենիֆեր Լոպեսի հեղինակային գիրքը։ Գրքի կոշտ կազմով տարբերակը անգլերեն և իսպաներեն հրատարակվել է 2014 թվականի նոյեմբերի 4-ին «Penguin Group» խմբի ստորաբաժանման՝ «Celebra» ընկերության կողմից։ Եկամուտների մի մասը տրամադրվում է Լոպես ընտանիքի հիմնադրամին, որը ոչ առևտրային կազմակերպություն է, հիմնադրվել է Լոպեսի կողմից և զբաղվում է կանանց և երեխաների առողջության և բարեկեցության բարելավմամբ։

Պատմություն և զարգացում
-----------------------

Իր «Dance Again World Tour» համերգային շրջագայության ժամանակ Լոպեսը սկսեց գրել այն, ինչը նա նկարագրել է որպես «այն տարվա օրագիրը, երբ ես մեկնեցի շրջագայության»։ Ի զարմանս իրեն՝ նա աստիճանաբար հասկացավ, որ իր գրածն աստիճանաբար վերածվում է գրքի։ Լոպեսը նյարդայնանում էր գրքի որոշ թեմաները գրելիս, սակայն ավելի ուշ հասկացավ, որ նա կարող է հնարավորություն ունենալ ուրիշներին փրկել «սեփական հարվածներից և կապտուկներից տառապելուց»։ Լոպեսի խոսքերով՝ ինքը ստիպված էր շատ «փնտրել հոգին և աղոթել», քանի որ չէր ուզում, որ «իրեն ընկալեն ոչ այնպիսին, ինչպիսին կար», այսինքն՝ «կիսվել իմ սովորածով այն մարդկանց հետ, ում ես կարող էի օգնել»։ «Իսկական սեր» գրքում Լոպեսը նաև քննարկում է հաջողությունների արդյունքում ցածր ինքնագնահատականի խնդիրներից տառապելը։

Գիրքը պաշտոնապես հրատարակվել է 2014 թվականի մայիսի 19-ին Penguin խմբի կողմից։ Վեպի մասին Լոպեսն ասել է.

|  |  |  |
| --- | --- | --- |
|  | «Իսկական սեր» գիրքը գրելն ինձ համար խորը վերլուծական, անձնական և խոցելի փորձ էր։ Եթե չլինեին իմ երեխաների տված սերն ու քաջությունը, այդ պատմությունն անհնարին կլիներ։ Մինչ ես պայքարում էի այն որոշման դեմ, թե արդյոք պետք է թողարկել գիրքը, թե ոչ, ես հասկացա, որ եթե այն կարողանար դիպչել գոնե մեկ մարդու, ապա այն իսկապես կդառնա իմ կյանքի ամենաարդյունավետ նախաձեռնություններից մեկը։ |  |

Լոպեսն ի սկզբանե չէր պատրաստվում գրքում ներառել Մարկ Էնթոնիի հետ իր ամուսնալուծության պատմությունը, բայց ասել է, որ «իմ ապրումների արդյունքում գիրքը վերածվեց այլ բանի, քան ես նախատեսել էի»։

Ընդունելություն
---------------

«Իսկական սեր» գիրքը յոթերորդ տեղն Է զբաղեցրել «Նյու Յորք Թայմս»-ի բեսթսելլերների ցուցակում և հինգերորդը՝ կոշտ կազմով ոչ գեղարվեստական ցանկում։

«RedEye»-ից Էլիզա Դե Լոս Սանտոսը նկատել է․ «Իբրև կոտրված սկավառակ՝ նա ամբողջ գրքում անընդհատ կրկնում է «սիրիր քեզ» մանթրան, որը որոշակի պահերի վերածվում է կյանքի վերապատրաստման միակողմանի դասընթացի»։ Սանտոսը նաև նշել է, որ «նրա ամենաուժեղ կողմը հայտնի բուլվարային թերթերում մարդկային կողմը ցույց տալն է, որով մենք բոլորս սնվում ենք»։

Ծանոթագրություններ
------------------

1. 1 2 3  THR Staff (May 19, 2014). "Jennifer Lopez to Release Her First Book in October". The Hollywood Reporter. Retrieved May 20, 2014.
2. 1 2 3  Gray, Mark; Lewis, Raha (May 19, 2014). "Jennifer Lopez on Her New Book: Do I Put This Out There?". People. Retrieved May 20, 2014.
3. ↑  "Jennifer Lopez: "Love yourself" - Message in new book". *Chicago Sun-Times*. 2014 թ․ նոյեմբերի 5. Արխիվացված է the original 2015 թ․ հունվարի 1-ին. Retrieved 2015 թ․ հունվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Tess Katz, Emily (2014 թ․ նոյեմբերի 5). "How Jennifer Lopez Turned Hitting 'Rock Bottom' Into A Memoir". *The Huffington Post*. Retrieved 2015 թ․ հունվարի 1.
5. ↑  Peterson, Jacques (2014 թ․ նոյեմբերի 15). "Jennifer Lopez Is Now a New York Times Best-Selling Author". Popdust. Արխիվացված է the original 2015 թ․ հունվարի 1-ին. Retrieved 2015 թ․ հունվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  De Los Santos, Elise (2014 թ․ նոյեմբերի 19). "Book Review: J.Lo's 'True Love' is a broken record, but listen anyway". *RedEye*. Tribune Company. Retrieved 2015 թ․ հունվարի 1.